**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SAUGAUS ELGESIO VANDENYJE IR ANT LEDO TAISYKLIŲ PATVIRTINIMO**

2017 m. kovo d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi Šilutės rajono savivaldybės taryba n u s p r e n d ž i a:

1. Patvirtinti Saugaus elgesio vandenyje ir ant ledo taisykles (pridedamos).

2. Pripažinti netekusiu galios Šilutės rajono savivaldybės tarybos 2007 m. gruodžio 27 d. sprendimą Nr. T1-333 „Žmonių gyvybės apsaugos, saugaus elgesio Šilutės rajono vandens telkiniuose taisyklės“.

3. Paskelbti šį sprendimą Šilutės rajono savivaldybės interneto svetainėje ir rajono žiniasklaidoje.

 Savivaldybės meras

Sigitas Šeputis Virgilijus Pozingis Arvydas Bielskis Remigijus Rimkus Dana Junutienė

2017-03- 2017-03-09 2017-03-07 2017-03-09 2017-03-09

Parengė

Jonas Čeponis ir Arvydas Gorodeckas

2017-03-07

ŠILUTĖS RAJONO SAVIVALDYBĖS ADMINISTRACIJOS

VIEŠŲJŲ PASLUGŲ SKYRIUS

AIŠKINAMASISI RAŠTAS

DĖL TARYBOS SPRENDIMO ,, DĖL SAUGAUS ELGESIO VANDENYJE IR ANT LEDO TAISYKLIŲ PATVIRTINIMO“ PROJEKTO

2017-03-07

Šilutė

|  |
| --- |
| **1. Parengto projekto tikslai ir uždaviniai.** Parengto sprendimo projekto tikslas patvirtinti nauja redakcija Saugaus elgesio vandenyje ir ant ledo taisykles Šilutės rajono savivaldybės teritorijoje esančiuose vandens telkiniuose reikalavimus. |
| **2. Kaip šiuo metu yra sureguliuoti projekte aptarti klausimai.** |
| Prevencija: ugdyti žmonių sąmoningumą ir išvengti skaudžių nelaimių prie vandens, vandenyje ir ant ledo. Ypatingas dėmesys skiriamas ant Kuršių marių žvejojantiems žvejams, kad žvejai rizikuodami savo ir kitų gyvybėmis neliptų piliečiai nesilaikantys šių taisyklių gali būti baudžiami pagal naująjį Administracinių nusižengimų kodeksą. |
| **3. Kokių pozityvių rezultatų laukiama.** |
| Tarybai pritarus bus patvirtintos naujos Saugaus elgesio vandenyje ir ant ledo taisykles. Vykdomas Lietuvos Respublikos vietos savivaldos įstatymo nuostatos. Žmogaus gyvybės išsaugojimas. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Teigiamos pasekmės – Taisyklės atitiks teisės aktus. Neigiamo poveikio teisinio reguliavimo sričiai nėra. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Sprendimo projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos vandens įstatymu,Lietuvos Respublikos sveikatos apsaugos ministro 2007 m. gruodžio 21 d. įsakymu Nr. V-1055 patvirtinta Lietuvos higienos norma HN 92:2007 „Paplūdimiai ir jų maudyklų vandens kokybė“, Lietuvos Respublikos aplinkos ministro 2014 m. balandžio 8 d. įsakymu Nr. D1-338 „Aplinkosaugos sąlygos plaukioti vandens telkiniuose plaukiojimo priemonėmis“ ir Lietuvos Respublikos aplinkos ministro 2014 m. balandžio 8 d. įsakymu Nr. D1-337 „Dėl vandens telkinių, kuriuose plaukiojimas tam tikro tipo plaukiojimo priemonėmis draudžiamas ar apribojamas, sąrašo patvirtinimo“ Nebegalios Šilutės rajono savivaldybės tarybos 2007 m. gruodžio 27 d. sprendimą Nr. T1-333 „Žmonių gyvybės apsaugos, saugaus elgesio Šilutės rajono vandens telkiniuose taisyklės“. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, teikiamas projektas įtakos korupcijai neturės, galimybės sudaryti prielaidas korupcijai atsirasti ar plėtotis nėra. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Šio sprendimo projekto įgyvendinimas papildomų lėšų nepareikalaus. |
| **8. Projekto autorius ar autorių grupė.** |
| Viešųjų paslaugų skyriaus vyriausiasis specialistas - sanitarijos inspektorius Jonas Čeponis ir skyriaus vyriausiasis specialistas civilinei saugai Arvydas Gorodeckas |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**Saugaus elgesio vandenyje ir ant ledo taisykles |
| **10. Kiti, autorių nuomone, reikalingi pagrindimai ir paaiškinimai.** |
| Kiti pagrindimai ir paaiškinimai nereikalingi.              |

Viešųjų paslaugų skyriaus vyriausiasis Jonas Čeponis

 specialistas-sanitarijos inspektorius

Viešųjų paslaugų skyriaus vyriausiasis Arvydas Gorodeckas

 specialistas civilinei saugai

PATVIRTINTA

Šilutės rajono savivaldybės

tarybos 2017 m. kovo d.

sprendimu Nr. T1-

**SAUGAUS ELGESIO VANDENYJE IR ANT LEDO TAISYKLĖS**

**I SKYRIUS**

**BENDROSIOS NUOSTATOS**

1. Saugaus elgesio vandenyje ir ant ledo taisyklės (toliau – Taisyklės) nustato žmonių saugaus elgesio vandenyje ir ant ledo reikalavimus.

2. Taisyklės galioja Šilutės rajono savivaldybės teritorijoje. Jų privalo laikytis visi fiziniai ir juridiniai asmenys.

3. Šios Taisyklės parengtos vadovaujantis:

3.1. Lietuvos Respublikos vietos savivaldos įstatymu;

3.2. Lietuvos Respublikos vandens įstatymu;

3.3.Lietuvos Respublikos sveikatos apsaugos ministro 2007 m. gruodžio 21 d. įsakymu Nr. V-1055 patvirtinta Lietuvos higienos norma HN 92:2007 „Paplūdimiai ir jų maudyklų vandens kokybė“(toliau HN 92:2007 „Paplūdimiai ir jų maudyklų vandens kokybė“) ;

3.4. Lietuvos Respublikos aplinkos ministro 2014 m. balandžio 8 d. įsakymu Nr. D1-338 „Aplinkosaugos sąlygos plaukioti vandens telkiniuose plaukiojimo priemonėmis“;

3.5. Lietuvos Respublikos aplinkos ministro 2014 m. balandžio 8 d. įsakymu Nr. D1-337 „Dėl vandens telkinių, kuriuose plaukiojimas tam tikro tipo plaukiojimo priemonėmis draudžiamas ar apribojamas, sąrašo patvirtinimo“.

4. Šios Taisyklės netaikomos:

4.1. vykdant policijos, greitosios pagalbos, Priešgaisrinės gelbėjimo tarnybos, aplinkos apsaugos užduotis stichinių nelaimių ir kitų ekstremalių situacijų padarinių likvidavimo metu, vykdant taisyklių kontrolės funkcijas;

4.2. elgesiui dirbtinai sukurtuose uždaruose vandens telkiniuose ir elgesiui ant dirbtinai išlieto ledo (čiuožyklose);

4.3. Šiose Taisyklėse vartojamos sąvokos atitinka sąvokas, nustatytas Lietuvos Respublikos vidaus vandenų transporto kodekse ir kituose teisės aktuose, nurodytuose šių Taisyklių I skyriuje.

5. ~~Paplūdimuose ir maudyklose vandens pramogų paslaugos gali būti teikiamos tik gavus Savivaldybės administracijos leidimą.~~

5. Maudymosi sezonas pagal Lietuvos gamtines sąlygas prasideda birželio mėnesio 1 d.  ir  baigiasi  rugsėjo  mėnesio  15  d.

6. Už paplūdimių ir maudyklų administravimą atsakingas Savivaldybės administracijos direktorius.

7. Poilsiautojams matomoje paplūdimių ar poilsiaviečių vietoje turi būti įrengtas informacinis stendas, kuriame nurodoma maudymosi sezono trukmė, higienos reikalavimai, rekomendacijos lankytojams bei pateikiami maudyklų vandens kokybės tyrimai ir kita informacija.

8. Maudyklų vandens kokybės stebėseną organizuoja ir teikia informaciją visuomenei apie maudyklų vandens kokybės tyrimų rezultatus Savivaldybės administracijos direktoriaus įgalioti specialistai.

9. Vandens pramogų paslaugos paplūdimiuose gali būti teikiamos tik teisės aktų nustatyta tvarka gavus Savivaldybės leidimą.

10. Paplūdimius įrengia, tvarko ir prižiūri seniūnijų, kurių teritorijose jie yra, seniūnai.

**II SKYRIUS**

**REIKALAVIMAI SAUGIAM ELGESIUI VANDENYJE IR PAPLŪDIMIUOSE**

11. Šilutės rajono savivaldybė, eksploatuojanti paplūdimius ir maudyklas, turi užtikrinti, kad maudyklų vandens kokybė būtų periodiškai tikrinama ir vandens kokybės parametrų vertės atitiktų HN 92:2007 „Paplūdimiai ir jų maudyklų vandens kokybė“ nurodytas vertes.

12. Nustačius trumpalaikę taršą, Savivaldybės administracijos įgaliotas asmuo :

12.1. nedelsiant skelbia informaciją visuomenei paplūdimiuose įrengtuose informaciniuose stenduose ir Savivaldybės interneto svetainėje apie rekomendaciją nesimaudyti paplūdimyje;

12.2. organizuoja papildomo mėginio, patvirtinančio taršos įvykio pabaigą, ėmimą vandens kokybės tyrimams atlikti ir kito mėginio, praėjus 7 dienoms nuo trumpalaikės taršos pabaigos, ėmimą.

13. Išplitus melsvadumbliams bei didiesiems dumbliams, apie galimai sveikatai keliamą grėsmę paplūdimiuose ir jų maudyklose nedelsiant skelbiama informacija visuomenei paplūdimiuose įrengtuose informaciniuose stenduose ir Savivaldybės interneto svetainėje. Nustačius grėsmę sveikatai, laikinai uždraudžiama maudytis, kol grėsmė išnyks. Minėtų augalų sankaupos pakrantėje pašalinamos.

14. Vandens telkiniuose draudžiama:

14.1. maudytis arba plaukioti plaukiojimo priemonėmis apsvaigusiems nuo alkoholio, narkotinių ar kitų toksinių medžiagų;

14.2. maudytis, nardyti bei šokinėti iš plaukiojimo priemonės jai plaukiant;

14.3. vestis ir maudyti šunis bei kitus gyvūnus žmonių poilsiui skirtose maudymosi vietose;

14.4. maudytis vaikams iki 12 metų be suaugusio žmogaus priežiūros;

14.5. skalbti skalbinius, plauti transporto priemones;

14.6. plaukioti savaeigėmis plaukiojimo priemonėmis arčiau kaip 50 m nuo paplūdimių, maudyklų teritorijų.

15. Paplūdimiuose draudžiama:

15.1. važinėtis automobiliais, motociklais, keturračiais motociklais (išskyrus gelbėtojus ir kontrolę vykdančius pareigūnus), vėjaračiais ir kitomis transporto priemonėmis tam neskirtose paplūdimių zonose;

15.2. transporto priemones statyti (automobilius, plaukiojimo priemones) ne tam skirtose vietose;

15.3. kilti ir leistis oro transporto priemonėmis (skraidyklėmis, parasparniais ir kt.) ne arčiau kaip 50 metrų nuo paplūdimių teritorijų;

15.4. žaisti sportinius žaidimus ne sporto zonose ar sukeliant pavojų poilsiautojams;

15.5. savavališkai įrengti pramogų įrenginius, sporto aikšteles;

15.6. įrengti stovyklavietes, kurti laužus ne tam skirtose vietose;

15.7. sunaikinti, gadinti vandens telkiniuose  arba prie jų esančius informacinius ženklus, iškabas, statinius, įrenginius, kitą esamą infrastruktūrą;

15.8. teršti buitinėmis ir kitomis atliekomis vandens telkinius ir jų pakrantes, paplūdimius, maudyklas;

15.9. palikti prie vandens be priežiūros nepilnamečius vaikus;

15.10. rūkyti (išskyrus įrengtas rūkymo vietas);

15.11. kelti pavojų poilsiautojų saugumui, trukdyti ilsėtis poilsiui skirtose vietose;

15.12. plaukioti ant plaukiojimui nepritaikytų daiktų;

15.13. plaukioti valtimi (išskyrus gumines) be gelbėjimo rato ar gelbėjimo liemenių kiekvienam keleiviui. Plaukiojant kitomis plaukiojimo priemonėmis, privaloma vilkėti gelbėjimo liemenes, o vaikams iki 12 metų – visais atvejais.

**III SKYRIUS**

**BENDRI REIKALAVIMAI SAUGIAM ELGESIUI ANT LEDO**

16. Asmenys ant ledo turi elgtis taip, kad nesukeltų pavojaus sau ir kitiems asmenims.

17. Nerekomenduojama vienam eiti ant ledo tamsiu paros metu;

18. Čiuožyklą eksploatuojantys ar renginius ant užšalusių vandens telkinių organizuojantys asmenys privalo užtikrinti žmonių saugumą. Jei ledo storis ar jo struktūra kelia pavojų žmogaus gyvybei, čiuožyklos eksploatacija ar ant ledo organizuojami renginiai turi būti sustabdyti;

19. Nerekomenduojama gręžti daug ekečių arti viena kitos ir būriuotis vienoje vietoje, kai ledas plonesnis kaip 15 cm;

20. Žvejoti ant ledo neturint priemonių, kurių pagalba būtų galima išlipti ant ledo įlūžus;

**IV SKYRIUS**

**ANT LEDO DRAUDŽIAMA**

21. Važiuoti motorinėmis transporto priemonėmis, išskyrus organizuojant renginius, sporto treniruotes ir varžybas turint išduotą leidimą jas organizuoti.

22. Eiti žmonių grupei, lipti, vaikščioti, čiuožinėti, žvejoti, jei ledo storis mažesnis nei 12 cm, taip pat kai ledas turi sniego priemaišų, nėra skaidrus, atlydžio metu.

23. Nepilnamečiams asmenims lipti ir būti ant ledo be suaugusiųjų priežiūros;

24. būti ant ledo apsvaigusiems nuo alkoholio ar narkotinių medžiagų, vartoti alkoholinius gėrimus, kitas svaiginimosi priemones.

25. Būti vandens telkiniuose ant ledo, kai dėl ledo būklės kyla pavojus žmonių gyvybei ar sveikatai, susidarius plonai ledo dangai ar Lietuvos hidrometeorologijos tarnybai prie Aplinkos ministerijos paskelbus apie ledo būklę, kuri gali kelti pavojų žmonių gyvybei ar sveikatai.

26. Rengti masinius renginius, čiuožyklas, kai ledo storis mažiau negu 15 cm, ledas turi sniego priemaišų, nėra skaidrus, atlydžio metu.

27. Prognozuojant ar susidarius ekstremalioms meteorologinėms oro sąlygoms Savivaldybės administracijos direktoriaus įsakymu gali būti uždrausta lipti ant užšalusių vandens telkinių ledo.

.

**V SKYRIUS**

**BAIGIAMOSIOS NUOSTATOS**

28. Asmenys, pažeidę šias taisykles, atsako Lietuvos Respublikos įstatymų ir kitų teisės aktų nustatyta tvarka.

29. Taisyklių vykdymą kontroliuoja Savivaldybės administracijos direktoriaus įgalioti asmenys ir Policijos komisariato pareigūnai.

30. Taisyklės gali būti papildomos ir keičiamos Šilutės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_